CELEX: 32014R1353
Language: fi
Date: 2014-12-15 00:00:00
Title: Komission täytäntöönpanoasetus (EU) N:o 1353/2014, annettu 15 päivänä joulukuuta 2014 , hallinnollisesta yhteistyöstä verotuksen alalla annetun neuvoston direktiivin 2011/16/EU tiettyjen säännösten täytäntöönpanoa koskevien yksityiskohtaisten sääntöjen vahvistamisesta annetun täytäntöönpanoasetuksen (EU) N:o 1156/2012 muuttamisesta

19.12.2014   
            
            
               FI
            
            
               Euroopan unionin virallinen lehti
            
            
               L 365/70
            
         KOMISSION TÄYTÄNTÖÖNPANOASETUS (EU) N:o 1353/2014,
   annettu 15 päivänä joulukuuta 2014,
   hallinnollisesta yhteistyöstä verotuksen alalla annetun neuvoston direktiivin 2011/16/EU tiettyjen säännösten täytäntöönpanoa koskevien yksityiskohtaisten sääntöjen vahvistamisesta annetun täytäntöönpanoasetuksen (EU) N:o 1156/2012 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon hallinnollisesta yhteistyöstä verotuksen alalla ja direktiivin 77/799/ETY kumoamisesta 15 päivänä helmikuuta 2011 annetun neuvoston direktiivin 2011/16/EU (1) ja erityisesti sen 20 artiklan 4 kohdan,
   sekä katsoo seuraavaa:
   
               (1)
            
            
               Direktiivissä 2011/16/EU edellytetään, että tietojenvaihdon on tapahduttava verotuksen alalla vakiomuotoisia lomakkeita ja tiedonsiirtoformaatteja käyttäen.
            
         
               (2)
            
            
               Pyyntöön perustuvassa tietojenvaihdossa, oma-aloitteisessa tietojenvaihdossa, tiedoksiantopyynnöissä ja palautteissa käytettävien vakiomuotoisten lomakkeiden on vastattava komission täytäntöönpanoasetuksen (EU) N:o 1156/2012 (2) liitteitä I–IV.
            
         
               (3)
            
            
               Tiettyjen tulo- ja pääomalajien osalta on pakollisessa automaattisessa tietojenvaihdossa käytettävä tiedonsiirtoformaattia, joka perustuu neuvoston direktiivin 2003/48/EY (3) 9 artiklan mukaiseen olemassa olevaan tiedonsiirtoformaattiin.
            
         
               (4)
            
            
               Asetusta (EU) N:o 1156/2012 olisi muutettava.
            
         
               (5)
            
            
               Muutoksia olisi direktiivin 2011/16/EU 29 artiklan 1 kohdan mukaisesti sovellettava 1 päivästä tammikuuta 2015 pakollista automaattista tietojenvaihtoa koskevan mainitun direktiivin 8 artiklan noudattamisen edellyttämien jäsenvaltioiden lakien, asetusten ja hallinnollisten määräysten voimaantulon osalta.
            
         
               (6)
            
            
               Tässä asetuksessa säädetyt toimenpiteet ovat hallinnollista veroyhteistyötä käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 1156/2012 seuraavasti:
   
               1)
            
            
               Lisätään 1 a artikla seuraavasti:
               ”1 a artikla
               Direktiivin 2011/16/EU 8 artiklan 1 kohdan mukaisessa pakollisessa automaattisessa tietojenvaihdossa käytettävän tiedonsiirtoformaatin on oltava tämän asetuksen liitteen V mukainen.”
            
         
               2)
            
            
               Lisätään asetukseen (EU) N:o 1156/2012 liite V tämän asetuksen liitteen mukaisesti.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2015.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä joulukuuta 2014
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 64, 11.3.2011, s. 1.
   
      (2)  Komission täytäntöönpanoasetus (EU) N:o 1156/2012, annettu 6 päivänä joulukuuta 2012, hallinnollisesta yhteistyöstä verotuksen alalla annetun neuvoston direktiivin 2011/16/EU tiettyjen säännösten täytäntöönpanoa koskevien yksityiskohtaisten sääntöjen vahvistamisesta (EUVL L 335, 7.12.2012, s. 42).
   
      (3)  Neuvoston direktiivi 2003/48/EY, annettu 3 päivänä kesäkuuta 2003, säästöjen tuottamien korkotulojen verotuksesta (EUVL L 157, 26.6.2003, s. 38).
   
      LIITE
      
         
            ”LIITE V
            1 a artiklassa tarkoitettu tiedonsiirtoformaatti
            Seuraavassa esitetään direktiivin 2011/16/EU 8 artiklan mukaisessa pakollisessa automaattisessa tietojenvaihdossa käytettävien tiedonsiirtoformaattien puurakenne ja niiden sisältämät tietoluokat (1):
            
                        a)
                     
                     
                        Yleinen sanoma:
                        
                  
                        b)
                     
                     
                        Työstä tai johtajanpalkkioista saatavia tuloja koskevien tietojen vaihdossa käytettävä sanomarunko:
                        
                  
                        c)
                     
                     
                        Eläketietojen vaihdossa käytettävä sanomarunko:
                        
                  
                        d)
                     
                     
                        Henkivakuutustuotteita koskevassa tietojenvaihdossa käytettävä sanomarunko:
                        
                  
                        e)
                     
                     
                        Kiinteän omaisuuden omistajuutta ja kiinteästä omaisuudesta saatavia tuloja koskevien tietojen vaihdossa käytettävä sanomarunko:
                        
                  
                        f)
                     
                     
                        Kun tiettyä luokkaa koskevia tietoja ei ole toimitettavissa, käytetään seuraavaa sanomarunkoa:
                        
                  
                        g)
                     
                     
                        Tiettyyn luokkaan kuuluvien tietojen vastaanottovahvistuksessa käytettävä sanomarunko:
                         ”
                  
      
      
         (1)  Tiedonsiirtoformaattiin tarvitsee kuitenkin sisällyttää kussakin tapauksessa vain ne kentät, jotka ovat tosiasiallisesti käytettävissä ja sovellettavissa.